മിസോറാമിലെ ലൈറ്റ് ഇന് ലൈഫ് സ്വിറ്റ്സര്ലന്ഡ് സ്കൂള് : നിര്മ്മാണ തുടക്കം ഇന്ന് ഡല്ഹി: കോവിഡ് മഹാമാരി ലോകമെമ്ബാടും ജീവിത സാഹചര്യങ്ങള്ക്ക് ഭീഷണി ഉയര്ത്തുമ്ബോഴും, ഏറ്റെടുത്ത സാമൂഹ്യ പ്രതിബദ്ധതയുള്ള പദ്ധതികള് സമയ ബന്ധിതമായി നടപ്പാക്കുകയാണ് സ്വിറ്റ്സര്ലന്ഡിലെ ജീവകാരുണ്യ സംഘടനയായ ലൈറ്റ് ഇന് ലൈഫ്. അടിസ്ഥാന ഉപരി വിദ്യാഭ്യാസ മേഖലകളില് നടത്തുന്ന ഇടപെടലുകളുടെ ഭാഗമായി, ഇന്ത്യയിലെ വടക്കു കിഴക്കന് സംസ്ഥാനങ്ങളായ ആസാം, മേഘാലയ, അരുണാചല് പ്രദേശ് എന്നിവിടങ്ങളില് മൂന്നു സ്കൂളുകള് സംഘടന വഴി നിര്മ്മാണം പൂര്ത്തിയാക്കിയിരുന്നു. ഇന്ത്യ 75ാം സ്വാതന്ത്രദിനം ആഘോഷിക്കുന്ന വേളയില്, മിസോറാമിലെ ലെങ്ഗുപിയില് LENGUPI ലൈറ്റ് ഇന് ലൈഫിന്റെ നാലാമത്തെ സ്കൂളിന്റെ നിര്മാണ പ്രവര്ത്തനങ്ങള്ക്ക് തുടക്കം കുറിക്കുകയാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആഗസ്ത് 15 നു പ്രാരംഭ പ്രവര്ത്തനങ്ങള് ആരംഭിക്കുകയും സെപ്റ്റംബര് 15 നു തറക്കല്ലു സ്ഥാപിക്കുകയും ചെയ്യും. മുന് പദ്ധതികളിലേതു പോലെ തന്നെ എംഎസ്എഫ്എസിന്റെ സഹകരണത്തോടെ നടക്കുന്ന നിര്മ്മാണ പ്രവര്ത്തനങ്ങള്ക്ക് FAsCE India യുടെ ഡയറക്ടര് റവ. ഡോ. സജി ജോര്ജ് നേതൃത്വം നല്കും. രണ്ടു നിലകളിലായി 12 ക്ലാസ് മുറികളും മറ്റു അനുബന്ധ സൗകര്യങ്ങളുമുള്ള സ്കൂളിന് 168 ലക്ഷം രൂപയാണ് വകയിരുത്തിയിരിക്കുന്നത്. പകുതി തുക വഹിക്കുന്ന ലൈറ്റ് ഇന് ലൈഫ് ആദ്യ ഗഡുവായി 40 ലക്ഷം രൂപ കൈമാറി. ലൈറ്റ് ഇന് ലൈഫ്, വടക്കു കിഴക്കന് സംസ്ഥാനങ്ങളില് നടപ്പാക്കി കൊണ്ടിരിക്കുന്ന , കുട്ടികളുടെ അടിസ്ഥാന വിദ്യാഭ്യാസ പദ്ധതിയായ ലൈറ്റ് ഫോര് ചൈല്ഡ് വലിയ കാര്യക്ഷമതയോടെ മുന്നേറുകയാണ്. ഈവര്ഷം, 210 കുട്ടികള്ക്കാണ് ഈ പദ്ധതികൊണ്ട് പ്രയോജനം ലഭിക്കുന്നത്. ഇതിലേക്കായി ലൈറ്റ് ഇന് ലൈഫ് 32 ലക്ഷം രൂപയുടെ ചെക്ക് ഫെയ്സ് ഇന്ത്യക്കു FAsCE India കൈമാറി.